procesaur/Wiki.mk huggingface dataset:
Холанѓани

Холанѓаните (холандски: )) се доминанатната етничка група и нација во Холандија. Ти делат заедничка култура и го зборуваат холандскиот јазик, јазик кој спаѓа во групата на западногермански јазици.
Холанѓаните, или пак потомци на Холанѓаните, може да се најдат во различни земји на светот, како резултат на миграцијата и тоа главно во: Суринам, Канада, Австралија, Јужноафриканска Република, Нов Зеланд и САД.
Традиционалната уметност и култура на Холандија и Холанѓаните содржи неколку форми на традиционална музика, танци, архитектонски стилови и облека, од кои повеќето се признати на глобално ниво. Интернационално се познати холандските сликари како Рембрант, Јан Вермер и Ван Гог.
Доминантна религија на сите Холанѓани е христијанството (и римокатолицизмот и протестантството), иако во понови времиња поголемиот дел од луѓето не се верници. Значаен процент на Холанѓани се приврзаници и на хуманизмот, агностицизмот, атеизмот или индивидуализмот.
1 Поврзано
*Холандија
*Холандски јазик
*Бенелукс
Демографија на Бурунди

Според последниот попис одржан во 2006 година, населението на Бурунди изнесува 8 090 068 луѓе.
1 Население
, Вкупно население (x 1000), Население на возраст 0–14 (%), Население на возраст 15–64 (%), Население на возраст 65+ (%)
1950, 2 456, 40,9, 55,9, 3,2
1955, 2 687, 42,8, 54,1, 3,1
1960, 2 940, 44,0, 53,0, 3,0
1965, 3 213, 45,0, 51,9, 3,1
1970, 3 513, 44,6, 52,2, 3,3
1975, 3 680, 45,5, 51,1, 3,4
1980, 4 130, 44,7, 51,8, 3,5
1985, 4 851, 43,7, 52,9, 3,3
1990, 5 602, 44,6, 52,3, 3,2
1995, 6 087, 46,0, 51,0, 3,0
2000, 6 374, 46,2, 50,9, 2,9
2005, 7 251, 41,8, 55,4, 2,9
2010, 8 383, 37,9, 59,3, 2,9
2 Старосна структура
:0-14 години: 46,3% (мажи 1 884 825, жени 1 863 200)
:15-64 години: 51,1% (мажи 2 051 451, жени 2 082 017)
:65 години и повеќе: 2,6% (мажи 83 432, жени 125 143) (2006)
2.1 Раст на населението
:3,70% (2006)
3 Коефициент на плодност
*6,48 родени деца/жена (2007)
*6,33 родени деца/жена (2009)
3.1 СПИН
:заразено население: 6% (2003)
:луѓе кои го имаат вирусот СПИН: 250 000 (2003)
:смртни случаи: 25 000 (2003)
4 Етнички состав
Поголем број Бурунѓани живеат во рурални средини и околу шест проценти од населението живее во урбаните средини. Густината на населението на Бурунди е 315 жители на квадратен километар. Околу 85% од населението му припаѓа на народот Хуту, 15 % се Туци и мал број на Твас.
5 Јазици
Службени јазици во државата се рунди и францускиот, но се зборува и свахили.
6 Религија
Според изворите за демографската структура на Бурунди, 70 % од населението се христијани од кои католиците се 65 %, додека 5% се протестанти и англиканци. Покрај христијанството, втора најголема религија се домородните верувања. Муслиманите се застапени со 10% од вкупното население.
Оржаново

Оржаново (|Orzhanovë или ''Orzhanova'') — село во општината Булчица на Дебарската област, источна Албанија.
1 Географија
Селото се наоѓа во македонската област Голо Брдо. Се наоѓа југозападно од Големо Острени. ОД јужната страна на селото минува минува реката Крушовица коај тече во североисточен правец, па нагло скршнува на север кон Острени.
2 Историја
Сè до 2015 г. селото било во состав на Општина Острени.
3 Поврзано
* Голо Брдо
* Дримколско-голобрдски дијалект
Струшко аматерско астрономско друштво

1 Кратка историја
Струшкото аматерско астрономско друштво (СААД) е здружение на граѓани, љубители на астрономијата, од различна возраст и националност.Основано е на 1 јули 2010 како група на Фејсбук, а првиот состанок е одржан на 12 август 2010 во Струга, на којшто присуствуваат пет членови. Истиот месец е создадена и официјалното мрежно место на друштвото од страна на Матески Митре.
2 Цели на друштвото
Целите и определбите на друштвото се ширење и популаризација на астрономијата како наука и обединување на сите љубители на астрономијата во нивната заедничка потрага по повеќе знаење, дружење и ведро небо.
Полигамија

Полигамија (|<math> \pi o \lambda \upsilon, \gamma \alpha \mu o \sigma </math> — повеќе бракови) или многубрачие — брачна врска од една личност со повеќе сопрузи или сопруги. Постојат три специфични видови на полигамија: полиандрија (кога жена има повеќе од еден сопруг) и полигинија (кога маж има повеќе од една сопруга), и групен брак (некоја комбинација на полиандрија и полигинија). Спротивноста на полигамија е моногамија.
Полигинија е најчестиот вид на полигамија. Во традиционалната смисла и денес се применува во многу африкански култури, вклучувајќи Јужна Африка, и поголемиот дел на јужна и средишна Африка.
Братска полиандрија традиционално се применувала меѓу номадските тибетски племиња, како и во Непал, и делови на Кина. Оваа врста на полиандрија значи дека два или повеќе браќа делат една жена. Не-братска полиандрија се случува кога сопрузите на жената не се роднини, како меѓу Најар луѓето во Индија. Во овој случај, една жена зема повеќе љубовници. Жените остануваат во своите мајчински домови, живеат со своите браќа, и имотот се пренесува матрилинеарно. Вид на ваква полиандрија има меѓу Мосуо луѓето во Кина.
Пеликосаури

Пеликосаурите (''Pelycosauria'', од грчки πέλυξ - пеликс, оска или можеби чинија/карлица; σαῦρος - саурос, гуштер) образуваат ред на синапсиди кои за првпат се јавиле во фосилниот запис за време на горен карбон, пред околу 300 милиони години. На почетокот на перм (пред околу 280 м.г.) тие сочинувале приближно 50% од сите познати родови на амниоти. Останале најдоминантни сувоземни животни за речиси 55 милиони години, сè до подемот на архосаурите.
1 Основни одлики
Иако тие потсетуваат на влекачите, сепак се поблиски со нивните наследници цицачите. Прво, тие поседувале една слепоочна јама (темпорални фенестри) на секоја страна од черепот, па затоа и се класифицирани како синапсиди. Немале лушпи, но имале одредени кожни штитчиња на нивните стомаци, слични на оние што можат да се најдат на опашката од дабарот. Во однос на движењето тие сè уште биле мошне примитивни, бидејќи нивните раце и нозе оделе нанадвор од страните на телото наместо да бидат сместени под телото. Судејќи според големите мускулести додатоци најдени на нивните коски на екстремитетите, палеонтолозите заклучиле дека и покрај нивното неугодно држење, пеликосаурите веројатно биле првите животни кои ја имале способноста да трчаат.
Точната класификација на подредовите и фамилиите на пеликосаури е сè уште предмет на широка расправа. Единствено што е сигурно е дека фамилијата на сфенакодонтите е кладата од која потекнале современите цицачи. Најдобро познат сфенакодонт е диметродонот. Тој бил месојаден грабливец што живеел пред околу 280-265 милиони години. Поседувал големо едро на грбот за кое се смета дека било терморегулирачка направа, но исто така се користело и во периодот на парење за привлекување на партнерот. Како и другите пеликосаури и сите последователни синапсиди, диметродонот имал хетеродонтни заби (заби со различни форми наменети за разни задачи). Додека повеќето немамалиски животни ја проголтуваат храната со сосема малку или без џвакање, пеликосаурите имале големи остри предни заби за раскинување месо и мали задни заби наменети за дробење.
Пред околу 270 милиони години, од сфенакодонтите потекнале терапсидите. Со почетокот на тријас, повеќето останати пеликосаури изумреле. Пеликосаурите се парафилетска група, односно група која не ги вклучува сите наследници од еден заеднички предок (бидејќи како пеликосаури не се сметаат терапсидите).
Вилијам Реилтон

Вилијам Реилтон (англ. ''William Railton''), (~1801–1877) е англиски архитект. Конструирал разни велепоседнички домови, а во периодот помеѓу 1838 и 1848 г. работел како архитект кај Црковните комесари, но неговите дела не биле прифаќани. Освоил четврта награда на конкурсот за Вестминстерската палата, но постигнал успех со тоа што го освоил првото место на конкурсот за ликовно решение на Нелсоновиот столб на плоштадот Трафалгар. Конструирал разни цркви како Св. Павле во Вудхаус Ивс и Света Троица во Минвуд, Лидс (1849).
Канцеларија за вселенски работи при ООН

.
Канцеларијата за вселенски работи при ООН (англ. ''United Nations Office for Outer Space Affairs'', UNOOSA) е организација на Генералното собрание на ООН задолжена за спроведување на вселенската политика на собранието. Сместена е во комплексот канцеларии на ООН во Виена. Канцеларијата ја спроведува Програмата за примени на вселената и чува Регистар на објекти лансирани во вселената. Пружа поддршка на земјите во развој кои користат вселенска технологија за економски развој.
1 Историјат
Канцеларијата за вселенски работи при ООН е првично формирана како мала стручна единица во рамките на Секретаријатот ад хок-органот наречен Комитет за морољубива употреба на вселената, основан од страна на Генералното собрание со решението бр. 1348 (XIII) на 13 декември 1958 г. Во 1962 преоѓа во улога на единица на Одделението за политички работи и Советот за безбедност, со првата седница на Комитетот за мирољубива употреба на вселената, каде во 1968 г. е решено овој орган да стане Отсек за вселенски работи при тоа одделение. Во 1992 г. отсекот станува Канцеларија за вселенски работи во рамките на Одделението за политички работи. Во 1993, Канцеларијата е преместена во комплесот на ООН во Виена, Австрија. Во тој период, Канцеларијата исто така била одговорна за важни секретаријатски задолженија кон Правниот поткомитет, кои претходно биле во надлежност на Канцеларијата за правни работи во Њујорк. Со проблематиката врзана со милитаризација на вселената се занимава Конференцијата за разоружување со седиште во Женева.
2 Задача
Канцеларијата за вселенски работи ги спроведува одлуките на Генералното собрание и Комитетот за мирољубива употреба на вселената. Таа има двојна цел - поддршка во меѓувладините разговори во комитетот и неговите Научно-технички поткомитети и Правните поткомитети, но и да пружа помош на земјите во развој при користењето на вселенска технологија за развојни цели. Покрај ова, таа ги следи правните, научните и техничките случувања кои се однесуваат на вселенските активности и технологија и нивната примена, и со тоа нуди технички информации и советување на земјите-членки, меѓународните организации, како и на другите калцеларии на ООН.
3 Поврзано
* Комитет за мирољубива употреба на вселената
* UN-SPIDER
Порноглумец

Порноглумец (порноглумица) — личност што игра улога во порнофилмови. Повеќето порноглумци учествуваат голи во филмовите, обично снимени во јасни сексуални жанрови. Повеќето жанрови имаат специјалисти (т.н. порноѕвезди) што го постигнаа поголемиот дел од нивната слава во одредена ниша на пазарот, како што се лезбијски секс, БДСМ, анален секс, голтање сперма итн.
Некои подрачја на судска власт ја сметаат комерцијалната порнографија за облик на проституција, иако повеќето комерцијални порноглумци не се сметаат себеси за проститутки поради различни причини, туку за глумци. Најзначајно, овие изведувачи не се платени директно од страна на нивните сексуални партнери за самиот сексуален чин, туку двете се платени преку студио или агенција за таленти.
1 Сексуално преносливи болести
Поради природата на својата професија којашто обично подразбира незаштитени сексуални чинови (т.е. без презервативи), порноглумците се нарочно подложни на сексуално преносливи болести. Податоци укажуваат на тоа дека стапката на сексуално преносливи болести (освен ХИВ) е повисока кај порноглумците отколку кај американската популација општо.
Меѓу 825 порноглумци тестирани во 2000−2001 година, 7,7 % од жените и 5,5 % од мажите имале кламидија, и вкупно 2 % имале гонореја. Во периодот од јануари 2003 година до март 2005 година, околу 976 порноглумци биле пријавени со 1.153 позитивни резултати. Од овие 1.153 позитивни резултати, 722 (62,6 %) биле кламидија, 355 (30,8 %) биле гонореја и 126 (10,9 %) биле коинфекции со кламидија и гонореја. Помалку е познато за распространетоста и ризикот за пренесување на други сексуално преносливи болести како сифилис, обичен херпес, човечки папиломен вирус, хепатит Б или хепатит Ц, трихомонијаза, или болести кои се пренесуваат преку фекално-орален пат.
Според порноглумицата Клои:
Истражувањата покажуваат дека 89,5 % од порноглумците имаат сексуално преносливи болести, а медијаната е 4 по секој порноглумец.
Во 1980-тите, епидемија на ХИВ во порноиндустријата доведе до голем број на смртни случаи на еротски глумци и глумици, како Џон Холмс, Вејд Николс, Марк Стивенс и Ал Паркер. Ова доведе до создавањето на Медицинско-здравствената фондација за секс-индустријата (англ. ''Adult Industry Medical Health Care Foundation'') која помогна со формирањето на доброволен стандард кај порнофилмската индустрија, каде што еротските глумци се тестирани за ХИВ на секои 30 дена.
Демографија на Камерун

Според последниот попис одржан во 2006 година, населението на Камерун изнесува 17 340 702 луѓе.
1 Старосна структура
(2006)
* 0-14 години: 41.2% (мажи 3 614 430/жени 3 531 047)
* 15-64 години: 55.5% (мажи 4 835 453/жени 4 796 276)
* над 65 години: 3.2% (мажи 260 342/жени 303 154)
2 Коефициент на плодност
*2009-4.33
3 Етнички состав
Населението се состои од следниве племиња: Фулбе, Хауса, Баса, Бакоко, Фанг, Бамум и Бамилеке.
4 Религија
* 40 % - локачни религии
* 40 % - христијани
* 20 % - муслимани
5 Јазик
Официјални јазици во Камерун се англискиот и францускиот.
Мало Острени

Мало Острени (|Ostren i Vogël) — село во општината Булчица на Дебарската област, источна Албанија. Населено е со Македонци од мешана вероисповед.
1 Географија
Селото се наоѓа во македонската област Голо Брдо. Лежи на 1,5 км југозападно од границата со Македонија, каде од другата страна е селото Отишани, Општина Дебар. На запад е Големо Острени, а на слично растојание на север е Тучепи. Крај селото во северен правец минува Остренски Поток по кој понасевер оди по државната граница и го добива името Мирешница пред да се влее во Црн Дрим кај Миреши.
2 Историја
Во „Етнографија на вилаетите Адријанопол, Монастир и Салоника“ се вели дека во 1873 г. ''Мало Острење'' (Malo Ostrénié) било село од 90 домаќинства со 155 жители Македонци-муслимани (торбеши) и 103 Македонци-христијани. Според статистиката на Васил К’нчов („Македонија. Етнографија и статистика“) во 1900 г. во ''Мало Острени'' живееле 78 Македонци-христијани и 400 Македонци-муслимани. Второспоменатите биле во процес на албанизација:
Весникот „Дебарски глас“ во 1909 г. напишал:
Според статистика на весникот во 1911 г. во Мало и Големо Острени имало 14 македонски христијански куќи под врховенството на Бугарската егзархија и 230 торбешки куќи. Според Георги Трајчев во 1911/12 г. во ''Малестрани'' имало 12 македонски христијански куќи со 69 жители.
По податоци на егзархијата на крајот од XIX век во ''Мало Острене'' имало 12 православни куќи со 69 жители Македонци. Според егзархискиот секретар Димитар Мишев („La Macédoine et sa Population Chrétienne“) во 1905 г. во Мало Острени (Malo-Ostreni) имало 120 жители (христијани) под егзархијата.
2.1 Во Албанија
По Првата балканска војна селото влегло во состав на Албанија.
Во отчет на Павел Христов, главен деец на бугарската просвета во Албанија, и Глигор Ошавков од 28 јануари 1914 г. ''Малострени'' имало 17 православни македонски куќи.
Во извештајот на Сребрен Поп Петров, главен инспектор-организатор на бугарската црковно-училишна дејност во Албанија, во 1930 г. Мало Острени се води како село со 100 куќи, од кои дел се православни Македонци, а останатите се торбеши.
Сè до 2015 г. селото било во состав на Општина Острени.
3 Родови
Според Миленко Филиповиќ, православниот род ''Јанковци'' во Мало Острени бил доселен од Косовец.
4 Поврзано
* Голо Брдо
* Дримколско-голобрдски дијалект
Демографија на Замбија

Според последниот попис одржан во 2006 година, населението на Замбија изнесува 11 261 795 луѓе.
1 Население
Година, Население, Пораст
2010, 12,056,923, +1.64%
2009, 11,862,740, +1.66%
2008, 11,669,534, +1.67%
2007, 11,477,447, -0.21%
2006, 11,502,010, +2.13%
2005, 11,261,795, +7.64%
2004, 10,462,436, +1.51%
2003, 10,307,333, N/A
2000, 9,582,418, N/A
2 Коефициент на плодност
*2010-5.07
*2005-5.47
*2003-5.25
*2000-5.62
3 Етнички состав
* 98.7 % - црнци
* 1.1 % - белци
* 0.2 % - друѓи
4 Религија
Според уставот, Замбија е христијанска држава, но сепак во истата живеат и верници од други религии, Традиционалните обичаи и верувања обично се мешат со христијанските. Освен локалните, во градските области е приосутен и исламот.
* 75 % - христијани
* 23 % - лоокални религии
* 2 % - друѓи
5 Јазик
Службен јазик во земјата е англискиот јазик.
Терапсиди

Терапсидите (''Therapsida'') образуваат група на синапсиди која ги вбројува цицачите и нивните непосредни еволутивни предци. Терапсидите се наследници на сфенокодонтите (парафилетска подгрупација на пеликосаури). Пеликосаурите биле доминантната синапсидна групација од среден карбон и перм (пред 300-240 милиони години) и вбројувале такви животни како диметродонот. Терапсидите прво се јавиле во фосилниот запис за време на среден перм (пред 270 м.г.), а потоа исчезнале за време на рана креда (пред 120 м.г.). Во текот на овој период тие биле разновиден и широко распространет ред на животни.
1 Еволуција
Пеликосаурите започнале да развиваат хетеродонтни заби, односно заби кои се диференцијално специјализирани за одредени задачи. Овој тренд продолжил во терапсидната вилица каде може да се најде првобитниот бауплан на мамалиското забало; присутни се секачи, песјаци и катници. За разлика од пеликосаурите кои имале издолжена става, кај терапсидите екстремитетите биле поставени веднаш под телото, нешто што повеќе наликува на нивните современи мамалиски наследници. Исто така, кај терапсидите се појавуваат и се згуснуваат влакната (како една одлика на цицачите). Друга забележлива одлика која ги одделила терапсидите од пеликосаурите биле двојните тилни кондили (точката на зглобување на черепот и ‘рбетниот столб). Единствената друга групација на животни каде се среќаваат двојни тилни кондили се водоземците, но тоа е како резултат на конвергентна еволуција наместо заедничко потекло.
2 Систематика
Постојат две поголеми групации на терапсиди: месојадни териодонти и растениејадни аномодонти. И тука постои кладистички спор, бидејќи некои научници ги сметаат овие групации за различни клади, а додаваат и трета група: диноцефали (нема непосредна врска во диносаурусите). Териодонтите биле најразнообразните месојади од горен перм и биле предци на цинодонтите, кои, пак, се предци на цицачите.
На крајот од тријас, терапсидите и нивните наследници забележале пад. Една група на диапсиди позната како група на диносауруси набрзо станале доминантни сувоземни ‘рбетници. Терапсидите и цицачите биле маргинализирани во помали еколошки ниши, па затоа само оние животни кои можеле да се адаптираат на оваа промена преживеале. Цицачите успеале да го пребродат овој период, но не и терапсидите кои изумреле.
Меѓутоа, во раните 1990-ти во Алберта бил пронајден фосил кој укажува на тоа дека барем еден вид на цинодонт (''Chronoperates paradoxus'') успеал да преживее и до палеоцен (пред 55 м.г.).
3 Наводи
Демографија на Коморите

Според податоци од 2006 година, населението на Коморските острови изнесува 690 948 луѓе.
1 Старосна структура
(2006)
* 0-14 години: 42.7% (мажи 148 009/жени 147 038)
* 15-64 години: 54.3% (мажи 185 107/жени 190 139)
* над 65 години: 3% (мажи 9 672/жени 10 983)
2 Коефициент на плодност
*2006-5.03
3 Етнички состав
Белите Африканци се околу 1 000 на број, или околу 0,15 % од населението.
4 Религија
Околу 98 % од населението на Коморите се муслимани, а останатите 2 % се христијани, претежно римокатолици .
5 Јазик
Службени јазици во земјата се арапски и француски, но најупотребуван јазик е коморскиот јазик.
Демографија на Кенија

Според последниот попис одржан во 2006 година, населението на Кенија изнесува 34 707 817 луѓе.
1 Старосна структура
(2006)
* 0-14 години: 42,6 % (мажи 7 454 765/ жени 7 322 130)
* 15-64 години: 55,1 % (мажи 9 631 488/ жени 9 508 068)
* над 65 години: 2,3 % (мажи 359 354/ жени 432 012)
(2010)
* 0-14 години: 42,3 % (мажи 8 300 393/ жени 8 181 898)
* 15-64 години: 55,1 % (мажи 10 784 119/ жени 10 702 999)
* над 65 години: 2,6 % (мажи 470 218/ жени 563 145)
2 Коефициент на плодност
*2006-4,91
*2010-4,38
3 Етнички состав
Населението се состои од групата на племиња на Банту-црнци (Акикуи, Акамба, Балухја, Басама, Вањика, Ватете и Свахили), потоа нилотска група племиња (Нанде, Туркана, Масаи) и Сомалијци.
4 Јазик
Службени јазици во земјата се англискиот и свахили, а главен говорен јазик е кукују.
5 Религија
Поголемиот дел од населението на земјата се христијани. Од нив, 45% се определуваат како протестанти, а 33% како католици. Останатите, околу 10% се православни христијани, или пак припадници на друѓи христијански цркви. Постојат и голем број на малцинства со различни религии. Има околу 500 000 хиндуисти, кои се интегрирале во земјата и играт голема улога во економијата на земјата.
Околу 10% од верниците се муслимани, а околу 10% се неопределени.
Романска пропаганда во Македонија

Романската пропаганда во Македонија започнала засилено да дејствување кон крајот на 80-те и почетокот на 90-те години на XIX век. Оваа пропаганда дејствувала првенствено меѓу Власите во Македонија и затоа дошла во судир со грчката пропаганда, а од друга страна пак романската пропаганда преку своето делување во Македонија вршела притисок врз Бугарија за да добие територијални отстапки во Добруџа. Романската пропаганда не го загрозувала македонскиот индивидуалитет и отука таа не била пречка за учество на Власите во Македонското нациооналноослободително движење .
1 Дејност
Дејността на романската пропаганда во Македонија претежно била насочена кон влашкото население и започнала со формирањето на Македо-романскиот комитет во Букурешт во 1860 година . Романската пропаганда во почетокот била ориентирана кон отворање училишта.
Првото училиште на романски јазик во Македонија било отворено во 1864 година. Апостол Маргарит бил главниот претставник на оваа пропаганда.
Малку подоцна во Букурешт било формирано Македоно-романско културно друштво за ширење на романската пропаганда (1879). Романската влада отворила конзулати во Солун и во Битола, кои ги координирале активностите на пропагандата.
Романската пропаганда се судрила со грчката пропаганда, која Власите ги сметала за Грци. Со акт на султанот во 1905 година, Власите во османлиската држава биле признаени како посебна романска заедница.
1.1 Романската просветна пропаганда
Во 1889 година во Солун, романската пропаганда отворило средното трговско училиште, со оваа училиште сите влашки трговци имале свои врски. Во учебната 1900/01 година во Гевгелија со посредство на ''Македонско - романското друштво'' било отворено училиште.
Споменатото друштво било задолжено да го снабдува ова училиште како и другите со учебни помагала, додека романската влада ги снабдувала учителите со плати.
Во 1905 година, романската пропаганада отворила училиште во селото Долно Порој - Демихисарско, а кон крајот на годината биле испратени еден учител и една учителка во Сер. поголеми услови за засилување на романската пропагнда се созале со султановиот ферман од 23 мај 1905 година кога во Отоманското Царство била призната влашката народнос и Власите добиле право да имаат свој Црковно - просветни општини.
Димитар Зози

Димитар Зози (роден на во - починал на во ) — македонски театарски, филмски и телевизиски глумец.
1 Животопис
Во 1976 година Димитар Зози ја завршил Високата музичка школа на отсек за драмски глумци во класата на проф. Илија Џувалековски и во 1977 година се вработил во Драмски театар во Скопје, каде на самиот почеток се пројавува во остварувања наменети за деца, толкувајќи во неколку од нив главни улоги. Меѓу најдобрите негови остварувања била улогата во монодрамата „Дневникот на лудиот“ и за својата креативност тој бил награден со ''Републичката награда на аматерските драмски смотри''. Починал во Скопје на 26 септември 2010 година.
2 Филмографија
1970-ти
1971, Македонски дел од пеколот ТВ филм, /
1973, Смилевскиот конгрес ТВ филм, /
1975, Јад ТВ филм, /
1977, Итар Пејо ТВ серија, /
1977, Големата соба ТВ филм, /
1977, Сослушувањето на железничарот ТВ филм, Предавникот
1977, Пресуда ТВ филм, /
1979, Наши години ТВ серија, Гиге
1980-ти
1980, Учителот ТВ филм, /
1982, Слана во цутот на бадемите ТВ-филм
1983, Виновник Краток филм, /
1984, Кратка средба ТВ филм, /
1985, На наш начин ТВ серија, /
1985, Тетовирани души ТВ-филм
1985, Трговецот од Солун ТВ филм, /
1990-ти
1990, Северна грешка ТВ филм, Трајко
1990-1991, До, ре, ми ТВ серија, Комшијата
1994-1995, Бумбари ТВ-серија
1997, Калигула ТВ филм, /
2000-ти
2000, Големи и мали ТВ серија, Сосед
2002, Вампирџија ТВ-филм, Џузбашија 2
2006, Тајната книга ТВ филм, Гуардиан
2010-ти
2011, Панкот не е мртов ТВ-филм, Клисарот
Демографија на Мавританија

Според податоци од 2008 година, населението на Мавританија изнесува 3,364,940 луѓе.
1 Старосна структура
(2006)
* 0-15 години: 45.6% (мажи 726 376/жени 723 013)
* 15-64 години: 52.2% (мажи 818 408/жени 839 832)
* над 65 години: 2.2% (мажи 28 042/жени 41 717)
2 Коефициент на плодност
*2006-5.86
3 Етнички состав
* 40 % - црни Маври
* 30 % - маври
* 29 % - Црнци* 1 % - Французи
4 Религија
Скоро 100% од населението на Мавританија се муслимани.
5 Јазици
Службен јазик во земјата е арапскиот.
Демографија на Република Конго

Според податоци од 2006 година, населението на Република Конго изнесува 3 751 314 луѓе.
1 Старосна структура
(2006)
* 0-14 години: 46,4% (мажи 864 407 / жени 853 728)
* 15-64 години: 50,7% (мажи 930 390 / жени 945 545)
* над 65 години: 2,9% (мажи 44 430 / жени 63 814)
2 Коефициент на плодност
*2006-4.47
3 Етнички состав
Населението на Република Конго е сконцентрирано во југозападниот дел од земјата, додека северните делови не се населени. Сепак, Конго е една од најурбанизираните држави во Африка, каде 70% од населението живее во урбани средини како во градовите Бразавил или Поинт Ноар. Поради урбаното население, руралните средини се зависни од актовностите на владата за нивно подобрување.
Населението во етничка и лингвистичка смисла е разновидно. Според Етнолог во државата се зборуваат околу 62 јазици но овие јазици можат да бидат групирани во три големи категории. Најголема етничка заедница е народот Конго и скоро сочинуваат половина од населението. Втопра најголема заедница се народот Батаке кои сочинуваат 17% и живеат северно од Бразавил и понатака следуваат Буланги со 12%
Пред војната во 1997 година околу 9.000 странци живееле во Конго, но денес има мал број останато. Пигмејците сочинуваат околу 5 до 10 % од населението.
4 Религија
* 50 % - христијани
* 48 % - анимисти
* 2 % - муслимани
5 Јазици
Службен јазик во земјата е францускиот.
Демографија на Маврициус

Според податоци од 2008 година, населението на Маврициус изнесува 3.364.940 луѓе.
1 Старосна структура
Старосната структура на Маврициус во 2008 г. била следнава:
* 0-14 години: 23% (мажи: 148 573 / жени: 143.859)
* 15-64 години: 70,1% (мажи: 443.968 / жени: 449 670)
* над 65 години: 6,9% (мажи: 35.269 / жени: 52 850)
2 Коефициент на плодност
*2000 — 2,02
3 Етнички состав
Општеството на Маврициус вклучува луѓе од различни етнички групи. Жителите се потомци на луѓе од континентална Африка.
4 Јазици
Францускиот и на англискиот јазик, кои долго време уживале поголем социјален статус се фаворизира во образованиете и професиите. Исто така, повеќето весници и медиуми се на француски. Маврицискиот креолски јазик, кој го зборуваат 90 проценти од населението, се смета за мајчин јазик на земјата и е главно користен во неформални ситуации.
5 Религија
Мнозинска религија е хиндуизмот, со 52% од вкупното население. Потоа следува католицизмот со 28,4% и исламот 16,6%. Останатите 3% припаѓаат на други вероисповеди.
Ким Џонг Ун

Ким Џонг Ун или Кин Џонгун(8 јануари 1983 или 1984) — сегашниот врховен водач на Северна Кореја. Ким Џонг Ун е назначен и за Прв секретар на Работничката Партија на Кореја, претседател на Централниот воен комитет, претседател на Националниот одбранбен комитет, врховен командир на Корејската народна армија и член на президиумот на централното политбиро на Работничката Партија на Кореја. Тој бил официјално назначен за врховен водач по државниот погреб на неговиот татко, Ким Џонг Ил, на 28 декември 2011 година. Џонг Ун е трет и најмлад син на Ким Џонг Ил и Ко Јонг Хи. Моментално, според состојбата од 2012, тој е намлад водач во светот.
1 Животопис
Датумот на раѓање на Ким Џонг Ун не е сосема познат, но се верува дека тој е роден во 1983 или 1984 година. Севернокорејските власти формално му дале датум на раѓање и тоа на 8 јануари 1983 година, но во 2009 година 1983 била заменета со 1982 година како негова година на раѓање. Ова најверојатно е дел од подготовките на властите да го промовираат Ким Џонг Ун во следен водач на Северна Кореја бидејќи ако е роден во 1982 година во 2012 година би имал 30 години што е важен момент за преземање на власта.
Се претпоставува дека Ким Џонг Ун своето образование го стекнал во Берн, Швајцарија во училиште на англиски јазик сè до 1998 година под псевдоним, иако ова не е сосема потврдено. Тој зборува корејски, англиски но и малку германски јазик и француски јазик. Ким Џонг Ун обожува скијање и е обожавател на Мајкл Џордан и Жан-Клод ван Дам.
Денес постои само една фотографија од Ким Џонг Ун, најверојатно сликана во 1990-те година, кога имал 11 години. Нема други достапни слики за Ким Џонг Ун.
2 Поврзано
* Ким Џонг Ил
* Северна Кореја
Демографија на Мадагаскар

Според податоци од 2008 година, населението на Мадагаскар изнесува 18 652 000 луѓе.
1 Старосна структура
(2006)
* 0-14 години: 45% (мажи 3 504 562/ жени 3 481 056)
* 15-64 години: 52% (мажи 3 964 564/ жени 4 052 056)
* над 65 години: 3% (мажи 237 691/ жени 266 543)
2 Коефициент на плодност
*2006-4.78
*2000-5.28
3 Етнички состав
Населението се состои од најразлични племиња, како Мерина или Хова, Бетсимисарака и др.
4 Јазици
Службени јазици во земјата се францускиот и малгашкиот
.
5 Религија
* 52% - локални религии
* 41% - христијани
* 7% - муслимани
Демографија на Демократската Република Конго

Според податоци од 2007 година, населението на Демократска Република Конго изнесува 65 890 551 луѓе.
1 Старосна структура
(2005)
* 0-14 години: 47,4 %
* 15-64 години: 50,1 %
* над 65 години: 2,5 %
2 Коефициент на плодност
*2007-6.37
3 Етнички состав
Според некои проценки на Обединетите нации од 2007 година, населението на земјата е околу 62.600.000 луѓе, за разлика од периодот на војната во земјата, кога бројот изнесувал околу 46.700.000 луѓе од 1997 година. Како и во повеќето африкански земји, така и во ДР Конго живеат огромен број на етнички групи, од кои околу 250 се идентифицирани. Населението се состои од различни племиња на Банту-црнците (околу 80%), племиња од Источен Судан (околу 14%), Нилотски племиња (околу 2%) и Пигмејци. Пигмејците бројат околу 600.000 луѓе, кои живеат обично во џунглите.
4 Миграција
Со оглед на ситуацијата во земјата и на состојбата на државните структури, многу тешко можат да се добијат веродостојни податоци за и околу самата миграција на населението во земјата. Самата имиграција населението е различна по природа. Голем дел од истите се бегаци кои во земјата бараат азил. Покрај тоа, голем број на луѓе доаѓаат во земјата како работници во рудниците во земјата. Транзитната миграција кон Јужна Африка и Европа, исто така, има голема улога. Имиграцијата во ДР Конго постепено се намалувала во последните две децении, најверојатно како резултат на вооруженото насилство кое го доживеа земјата. Според податоците на Меѓународната организација за миграции, бројот на имигранти во ДР Конго дошле над 1 милион во 1960 година, 754.000 во 1990 година, 480.000 во 2005 година, 445.000 во 2010 година. Сепак валидни бројки и податоци не се достапни, кое делумно се должи на неформалната економија во земјата.
Бројките за бројот на државјани на Конго кои живеат во странство многу се разликуваат во зависност од изворот, од 3 до 6 милиони луѓе. Ова несовпаѓање се должи на недостиг на официјални и сигурни податоци. Се проценува дека поголемиот дел од нив сепак остануваат на африканска територија, но има такви кои заминуваат за Европа, главно во Франција.
Според податоци пак од 2004 година на УНХЦР, земјата прифатила повеќе од 460.000 бегалци од Конго.
5 Религија
Христијанството е најголема религија во земјата, проследена со околу 90% од вкупниот број на верници. Од нив, околу 55% се римокатолици, а околу 35% протестанти. Освен тоа, се проценува дека околу 2.000.000 верници се следбеници на учењето на Вилијам Бренхам. Голем дел од протестантските деноминации се обединети под капата на Христовата црква на Конго. Честопати, оваа црква се нарекува во земјата само како Протестантска црква, бидејќи таа опфаќа повеќе од 35% од сите протестанти во земјата.
Исламот во Демократската Република Конго го следат околу 10% од вкупниот број на верници. Останатиот процент е на хиндуистите, анимистите и атеистите.
6 Јазик
Во земјата се зборуваат вкупно 242 јазици. Службен јазик во ДР Конго е францускиот. Главни говорни јазици се свахили, луба, лингала и конгоанскиот.
Демографија на Малави

Според податоци од 2008 година, населението на Малави изнесува околу 12.000.000 луѓе.
1 Старосна структура
*2000
*од 0 до 14 години: 45% (мажи 2 335 440; жени 2 324 012)
*од 15 до 64 години: 52% (мажи 2 671 580; жени 2 766 560)
*од 65 нагоре: 3% (мажи 117 932; жени 170 325)
*2009
*од 0 до 14 години: 45.4% (мажи 3 419 711; жени 3 404 726)
*од 15 до 64 години: 51.9% (мажи 3 889 065; жени 3 915 309)
*од 65 нагоре: 2.7% (мажи 172 679; жени 227 267)
2 Коефициент на плодност
*2000-5.33
*2008-5.67
3 Етнички состав
*Чева
*Њања
*Тумбука
*Јао
*Ломве
*Сена
*Тонга
*Нгони
*Нгонде
4 Јазици
Службени јазици во земјата се англискиот и њанџа (чичева).
5 Религија
*протестанти: 55%
*римокатолици: 20%
*муслимани: 20%
*локални религии: 5%
Демографија на Мали

Во јули 2009 година населението на Мали броело околу 13 милиони жители, со годишен природен пораст од 2.7%. Населението е претежно рурално, односно 68% живеат во рурални средини и 5-10% се номади. Повеќе од 90% од населението живее во јужниот дел од земјата. Повеќе од 48% од населението се помлади од 15 години.
1 Старосна структура
*2007
*од 0 до 14 години: 48%
*од 15 до 64 години: 49%
*од 65 нагоре: 3%
2 Коефициент на плодност
*2007-7.4
3 Етнички состав
Во Мали живеат значителен број африкански етнички групи. Најголема етничка група се Бамбара кои сочинуваат 36.5% од населението. Бамбара, заедно со Сонинке, Хасонке и Мандинка се дел од Манде групата народи и се 50% од населението во Мали. Други позначајни етнички групи се Пеул со 17%, Волтајци со 12%, Сонгаи со 6% и Туарези и Мори со 10%.
4 Јазици
Службен јазик е францускиот, но над 40 јазици се зборуваат во земјата. Лингва франка е бамбара јазик.
Демографија на Мароко

Според податоци од 2006 година, населението на Мароко изнесува 31,352,000 луѓе.
1 Старосна структура
(2006)
* 0-14 години: 31,6% (мажи 5 343 976 / жени 5 145 019)
* 15-64 години: 63,4% (мажи 10 505 018 / жени 10 580 599)
* над 65 години: 5% (мажи 725 116 / жени 941 531)
(2009)
* 0-14 години: 30% (мажиe 5 333 396 / жени 5 131 886)
* 15-64 години: 64.7% (мажи 11 261 139 / жени 11 305 792)
* над 65 години: 5.2% (мажи 781 089 / жени 1 046 062)
2 Коефициент на плодност
*2009-2.27
3 Етнички состав
* 26 000 000 - арапи (80%)
* 6 000 000 - бербери (19%)
* 360 000 - други (1%)
4 Јазици
Службен јазик во земјата е арапскиот.
5 Религија
* 98,7% - муслимани
* 1,1 % - христијани
* 0,2 % - евреи
Список на држави по површина

Список на држави по површина може да се однесува на:
*Список на држави и територии по површина
*Список на држави и територии по Земјина површина
*Список на држави по процент на водна површина
Демографија на Мозамбик

Според податоци од 2006 година, населението на Мозамбик изнесува 21 284 700 луѓе.
1 Старосна структура
(2000)
* 0-14 години: 43% (мажи 4 079 240/ жени 4 122 578)
* 15-64 години: 54% (мажи 5 123 178/ жени 5 262 618)
* над 65 години: 3% (мажи 215 412/ жени 301,670)
(2007)
* 0-14 години: 44.7% (мажиe 4 692 126/ жени 4 647 960)
* 15-64 години: 52.5% (мажи 5 345 618/ жени 5 633 511)
* над 65 години: 2.8% (мажи 244 886/ жени 341 484)
2 Коефициент на плодност
*2007-5.29
*2003-4.87
*2000-4.93
3 Етнички состав
Провинциите Замбезија и Нампула се најнаселени, во нив живее околу 45% од населението во државата. Народот Макуа кој има околу четири милиона припадници е доминантна група на северот на земјата. Народите Сена и Шона живеат во долината на реката Замбези, а народот Шанган е на југот од Мозамбик. Други етнички групи се: Маконде, Јао, Свахили, Тонга, Чопи, Шона и Нгуни (вклучувајќи и Зулу). Во земјата живеат и мал број Европејци воглавном Португалци.
4 Религија
(1997)
* 40.6 % - христијани
* 17.8 % - муслимани
5 Јазик
Португалскиот е службен јазик и јазик кој најмногу се зборува, затоа што Банту народите говорат повеќе свои јазици (од кои најмногу користат свахили, макау, сена, ндау и шанган). Арапи, Кинези и Индијци покрај португалскиот говорат и на својот јазик како нивен втор јазик. Образованите слоеви зборуваат на англиски кој се учи во училиштата како втор или трет образовен јазик.
Демографија на Нигер

Според податоци од 2006 година, населението на Нигер изнесува 13 272 679 луѓе.
1 Старосна структура
(2000)
* 0 - 19 години: 57,4% (мажи 3 561 300 / жени 3 413 841)
* 20 - 64 години: 40,3% (мажи 2 516 092 / жени 2 378 398)
* над 65 години: 2% (мажи 121 570 / жени 109 725)
2 Коефициент на плодност
*2000-7.61
3 Етнички состав
* 56% - хауса
* 22% - зарма
* 8,5% - туареги
* 8,0% - фулани
* 4,3% - канури
* 1,2% - арапи, тубу и гурма
* 0,1% - бели Африканци
4 Религија
Околу 80 % од населението на Нигер се муслимани. Како податок може да се каже дека процентот на муслиманите е значително намален, во споредба со 1988 година, кога нивниот број бил дури 98.7%.
5 Јазици
Службен јазик воземјата е францускиот.
Демографија на Нигерија

Според податоци од 2006 година, населението на Нигерија изнесува 140 003 542 луѓе.
1 Старосна структура
(2000)
* 0 - 14 години: 44% (мажи 27 181 020 / жени 26 872 317)
* 15 - 64 години: 53% (мажи 33 495 794 / жени 32 337 193)
* над 65 години: 3% (мажи 1 729 149 / жени 1 722 349)
(2009)
* 0 - 14 години: 41.5% (мажи 31 624 050 / жени 30 242 637)
* 15 - 64 години: 55.5% (мажи 42 240 641 / жени 40 566 672)
* над 65 години: 3.1% (мажи 2 211 840 / жени 2 343 250)
2 Коефициент на плодност
*2008-5.9
*2009-4.91
3 Етнички состав
* 29% - хауса и фулани
* 20% - јоруба
* 20% - игбо
* 6,5% - иџо
* 4,5% - ибибио
* 4,0% - канури
* 3,5% - ананг
* 2,5% - тив
* 2,0% - ефик
4 Религија
* 61 437 208 (47,16%) - муслимани
* 54 665 801 (41,97%) - христијани
5 Јазик
Службен јазик во земјата е англискиот. Други јазици се: Хауза, Игбо, Јоруба, Нигериски Јазици итн.
Административна поделба на Камбоџа

Административната поделба на Камбоџа ги опфаќа административните единици на кои е поделена земјата. Главниот град и покраините се првото ниво на административна поделба на територијата на Камбоџа. Камбоџа е поделена на 23 покраини и главниот град. Второстепената поделба на територијата е составена од општини и окрузи. Покраините се поделени на 26 општини и 159 окрузи. Главниот град е поделен на 8 комуни.
1 Големина на покраини и градови
Број, Град или покраина, Површина
км²
1, Пном Пен, 290
2, Кандал, 3.568
3, Такео, 3.563
4, Кампонг Чам, 9799
5, Кампонг Том, 13.814
6, Сием Реап, 10.299
7, Преах Вихеар, 13.788
8, Одар Меанчеај, 6.158
9, Бантеај Меанчеј, 6.679
10, Батамбанг, 11.072
11, Паилин, 803
12, Пурсат, 12.692
13, Кампонг Чнанг, 5.521
14, Кампонг Спеу, 7.017
15, Кох Конг, 11.160
16, Сиханоуквил, 868
17, Кампот, 4873.2
18, Кеп, 335.8
19, Преј Венг, 4.883
20, Свај Риенг, 2.966
21, Кратие, 11.094
22, Стунг Тренг, 11.092
23, Ратанакири, 10.782
24, Мондулкири, 14.288
25, Тонле Сап, 3.000
Вкупна површина, 181.035 км2
2 Поврзано
* Географија на Камбоџа
* Демографија на Камбоџа
Демографија на Руанда

Според податоци од 2006 година, населението на Руанда изнесува 8 648 248 луѓе.
1 Старосна структура
(2006)
* 0-14 години: 41,9% (мажи 1 558 730 / жени 1 548 175)
* 15-64 години: 55,6% (мажи 1 943 268 / жени 1 971 542)
* над 65 години: 2,5% (мажи 83 699 / жени 123 715)
2 Коефициент на плодност
*2006-5.43
3 Етнички состав
* 99 % - Банту
* 1 % - Пигмејци
* други:
** 16 000 - Индијци
** 9 300 - Арапи
** 2 500 - Французи
** 300 - Британци
** 100 - Белгијци
4 Религија
(1997)
* 96,6% - христијани
* 4,6% - муслимани
5 Јазик
Повеќето од луѓето во Руанда зборуваат руанда (кињаруанда), еден од трите службени јазици во земјата, а додека во секојдневниот живот се користи и свахили. Образованите Руанѓани зборуваат француски и околу 5% зборува англиски. Во 2008 година владата на Руанда објави дека англискиот јазик ќе стане сослужбен јазик на државата, заедно со руанда и францускиот. Тој го заменил францускиот во образованието и во администрацијата. Руанда има поднесено апликација да стане дел од Комонвелтот - заедница на англојазични држави.
Сечи докторе

Сечи докторе (|Nip/Tuck) — американска серија, создадена од Рајан Марфи, која во Македонија почна да се прикажува во септември 2010, на А1 Телевизија. Серијата е фокусирана на болницата за пластична хирургија „Мекнамара/Трој“, и го следи животот на двајцата главни протагонисти докторите Шон Мекнамар (Дилан Волш) и Кристијан Трој (Џулијан Макман), кои се најдобри другари уште од факултет. Во секоја епизода се прикажани козметички промени на еден или повеќе пациенти, како и проблемите во приватниот и професионалниот живот на главните протагонисти.
Во САД шоуто започнало со емитување во 2003 година, а шестата и последната сезона започнала на 14 октомври 2009, а завршила на 3 март 2010 со последната 100-та епизода од серијалот. Снимањето на првите 4 сезони се одвивало во Мајами, но сепак кон крајот на четвртата сезона снимачките терени биле релоцирани во Лос Анџелес и многу нови личности се појавиле. Шоуто доби 45 номинации за награда, со тоа што зеде Златен Глобус и Еми награда. Критиките и контроверзиите често доаѓаа за темите кои преовладуваат во шоуто како насилство, сексуалност, употреба на дрога и хируршки процедури. Крајот на третата сезона стана најгледаниот програм во историјата на телевизијата FX. Создавачот на шоуто Рајан Марфи вели дека 90% медицинските случаи кои се прикажани во шоуто се засновани на факти.
1 Приказна
Серијата го следи животот на двајцата пластични хирурзи од Флорида, докторот Шон Мекнамар (Дилан Волш) и докторот Кристијан Трој (Џулијан Макман), кои се најдобри другари уште од факултет и заедно ја основале клиниката за пластична хирургија „Мекнамара/Трој”. Со напорна работа клиниката станала една од најпрестижните во Мајами. Кристијан и Шон се со потполно различен поглед на животот. Шон е семеен човек, но се помалку задоволен од својот живот, како и својата сопруга Џулија (Џули Ричардсон), која одлучува да се врати на факултет, кој го има напуштено кога се омажила за Шон. Тој на работа бега од својот живот и од сопругата Џулија, бунтовниот син – тинејџер Мет и малата ќерка Ана. Додека пак Кристијан е арогантен женкар кој сака вино, жени, пари и секс. Ќе направи се за да го добие она што го сака (ќе лаже, мами, краде,...), а поради тоа не чувствува никаква грижа на совест.
Демографија на Намибија

Според податоци од 2006 година, населението на Намибија изнесува 2 108 665 луѓе.
1 Старосна структура
(2000)
* 0-14 години: 43% (мажи: 384 900 / жени: 375 282)
* 15-64 години: 53% (мажи: 468 942 / жени: 475 504)
* над 65 години: 4% (мажи: 28 905 / жени: 37 794)
(2003)
* 0-14 години: 42,5% (мажи: 414 559 / жени: 404 346)
* 15-64 години: 54% (мажи: 517 469 / жени: 522 549)
* над 65 години: 3,5% (мажи: 30 038 / жени: 38 486)
2 Коефициент на плодност
*2008-2.81
*2003-4.71
*2000-4.89
3 Етнички состав
Според население, Намибија е втора најслабо населена држава во светот, веднаш зад Монголија. Мнозинството население на Намибија е од црната раса. Повеќе од половина од населението се припадници на народот Овамбо и живеат во северниот дел од земјата. Покрај нив, во Намибија живеат и Хереро и Химба, кои зборуваат сродни јазици.
Поголем дел од народите кои живеат во Намибија се припадници на големата група Банту, но има и припадници на останати поголеми етнички групи како на пример Коисани кои се потомци на првичните жители на Намибија. Исто така, во Намибија живеат и Анголци кои се бегалци во државата. Покрај сите овие, има и мешано население кои сочинуваат околу 6.5% од вкупното население. Во 2006 година во Намибија живееле 40.000 Кинези Белото население во Намибија е од португалско, холандско, германско, британско и француско потекло кои сите заедно се околу 7% од населението.
4 Религија
Најголема религија во Намибија е Христијанството кое е застапено со околу 80 % од населението. Покрај Христијанството, 10 % од населението се припадници на некои од локалните африкански религии, 3 % се припадници на малата исламска заедница и остатокот е класифициран како непознат.
5 Јазици
Службен јазик на територијата на Намибија е англискиот јазик. До 1990 година, германскиот и африканс биле исто така службени јазици. Одреден период пред Намибија да ја добие својата целосна независност, властите во Намибија одлучиле државата да биде монолингвална, чекор кој намерно бил преземен како споредба со ситуацијата во ЈАР. Поради тоа, англискиот останал единствен службен јазик, додека како признати јазици кои се зборуваат во Намибија се африканс, германски јазик и ошивамбо јазик.
Половина од Намибијците зборуваат ошивамбо како мајчин јазик, додека повеќето од населението разбираат и африканс. Помеѓу младото население, јазик кој најмбогу го разбираат е англискиот. Бидејќи ниту англискиот ниту африканс не се мнозински мајчин јазик, тие се најмногу зборувани втори јазици низ земјата. Од белото население во земјата, 60% зборуваат африканс, 32% германски, 7% англиски и 1% португалски.
Дилан Волш

Дилан Волш (на англиски: ''Dylan Walsh'') (роден на 17 ноември 1963 г. во Лос Анџелес, Калифорнија како Чарлс М. Волш) е американски глумец. Најмногу е познат по улогата на Д-р Шон Мекнамара во медицинската драма на FX, ''Сечи докторе'', како и по улогата во филмот „Очувот“ од 2009 година.
Демографија на Есватини

Според податоци од 2006 година, населението на Есватини изнесува 81 188 луѓе.
1 Старосна структура
(2005)
* 0-14 години: 26,4% (мажи 10 839/ жени 10 601)
* 15-64 години: 67,4% (мажи 26 709/ жени 28 025)
* над 65 години: 6,2% (мажи 1 622/ жени 3 392)
2 Коефициент на плодност
*2005-1.75
3 Етнички состав
Поголемот број од населението на Свазиленд се етнички свази, со мал процент на мешано население со белци. Во последно време во Свазиленд се доселуваат емигранти од Мозамбик и доселеници од Португалија.
4 Религија
Најголема религија во Свазиленд е христијанството, но сепак тоа помешано со локални верувања и обичаи.
* 93,1 % - христијани
** 82,2 % - католици
** 6,4 % - англиканци
** 1,1 % - адвентисти
** 3,4 % - други
* 2,1 % - хиндуисти
* 1,1 % - муслимани
* 1 % - будисти
5 Јазик
Јазикот свази е дел од групата на банту-јазици кој се зборува во Свазиленд и ЈАР. Јазикот го зборуваат околу 2,5 милиони луѓе и се учи во училиштата. Тој е службен јазик во Свазиленд, заедно со англискиот и е еден од 11-те службени јазици во ЈАР.
Демографија на Сенегал

Според податоци од 2006 година, населението на Сенегал изнесува 11 987 121 луѓе.
1 Старосна структура
* 0-14 години: 40.8% (мажи 2 467 021/жени 2 422 385)
* 15-64 години: 56.1% (мажи 3 346 756/жени 3 378 518)
* над 65 години: 3.1% (мажи 174 399/жени 198 042)
(2000)
* 0-14 години: 45% (мажи 2 237 678/ жени 2 213 632)
* 15-64 години: 52% (мажи 2 501 649/ жени 2 729 412)
* над 65 години: 3% (мажи 152 236/ жени 152 887)
2 Коефициент на плодност
*2000-5.21
*2006-4.38
3 Етнички состав
* 43.3 % - волоф
* 23.8 % - фулбе
* 14.7 % - серер
* 3.7 % - диола
* 3 % - мандинка
* 1.1 % - сонинке
* 1 % - бели Африканци (50 000) и виетнамци
* 9.4 % - други
4 Религија
* 96% - муслимани
* 3% - христијани
* 1% - друѓи
5 Јазик
Волоф јазик и француски.